JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Uued valimised sammuke lähemal
Iisrael võitleb koroonaviirusega
Saudi printsi jahe hoiak Iisraeli suhtes
Iisraeli parlament Knesset
kiitis detsembri alguses esimesel lugemisel heaks seaduse,
millega parlament võib end laiali saata ja nii uued valimised korraldada.
Seaduseelnõu esitas opositsioon,
kuid selle õnnestumiseks oli vaja valitsuspartei Sinivalge toetust,
mis tähendab põhimõtteliselt, et valitsuskoalitsioon on lagunemas.
Seaduse lõplikuks jõustumiseks
peab see läbima seadusandlus- komisjoni ja veel kaks hääletust.
Kui eelnõu siiski läbi ei lähe,
läheb parlament automaatselt jõuludeks laiali,
kui eelarves kokkuleppele ei jõuta.
Peaministripartei Likudi sõnul on eelarves kokku leppimine raske,
eriti nüüd, kui üks valitsusparteidest osaleb opositsiooni eelnõualgatuses.
Kui Iisrael jõuab kahe aasta sees neljandate valimisteni,
toimuksid need tuleval aastal, teisipäeval, 23. märtsil.
Nädala eest rääkisime,
et Iraani väitel hukkus nende tuumaprogrammi juht
automaadivalangus kaugjuhtimise teel satelliidi vahendusel.
Iraani televisioon intervjueeris seoses intsidendiga
Mohsen Fakhrizadeh' kaht poega,
kelle jutt ei toeta Iraani ametlikku versiooni.
Iisraeli telekanali Kan teatel olevat pojad rääkinud,
et isa hukkus püssimeeste kuulides,
mis tulistati auto tuuleklaasi kaudu eestpoolt
ja seda toetavad ka esimesed sündmusest tehtud fotod.
Teadlase abikaasa, poiste ema, istus autojuhi kõrval,
ega saanud tulistamises viga,
nii et Iraani uurijate avaldused automaadi, 13 kuuli
ja kaugjuhtimise kohta on küsitavad.
Iraanis tegutseb endiselt aktiivseid vastupanuliikumisi,
millest näiteks Mujahideen-Khalq on varemgi selliseid rünnakuid teinud.
Liibanoni parlamendis osaleva terrorirühmituse Hezbollah' juht
šeik Hassan Nasrallah on muutnud elukohta
Iisraeli vasturünnakute ja riigisiseste rahutuste kartuses
ning elab nüüd Iraanis.
Nasrallah on Iisraeli välisluure Mossadi tagaotsitavate nimistus
kõrgel kohal, sest vaatamata sellele,
et ta ise pole ilmselt kunagi kedagi tapnud,
on ta korraldanud tapmisvõimalusi teistele.
Ekspertide ringkondades imestatakse,
kuidas on Iraan viimaste sündmuste valguses Liibanonist turvalisem koht,
kus šeigil on õnnestunud end varjata juba aastakümneid.
Viimastel kuudel soojenenud suhted Iisraeli ja araabiamaade vahel
on teinud muret Jordaania valitsusele,
kes kardab kaotada Templimäe haldusõigust Saudi Araabiale.
Mainisime viimases uudistesaates vahejuhtumit,
kus AÜEst ja Bahreinist tulnud moslemeid ei lubatud Templimäele
ja mistõttu Saudi Araabia meedias käidi välja mõte
pühapaiga rahvusvaheliseks muutmise kohta.
Selleks oleks isegi alust, sest Briti mandaadi ajal, 1924. a,
otsustas Kõrgeim Mosleminõukogu, et al-Aqsa mošee ülemhaldajaks
nimetatakse toonane Meka keskmošee ülevaataja Hussein bin Ali.
Nüüd väidetakse Jordaania ja Palestiina meediates,
et Saudi Araabiaga diplomaatilisi suhteid taotlev Iisrael
pakkuvat Templimäe haldusõigust saudidele.
Jordaaniaga 1994. a sõlmitud rahulepingus mainitakse siiski,
et Iisrael respekteerib Jordaania Hašimiidi kuningriigi eristaatust
islami pühapaikade hooldajana Jeruusalemmas.
Seda on aktsepteerinud ka Palestiina omavalitsus.
Kuid leping tagab ka kõigi teiste uskude palvetamisõiguse Templimäel
ning just selle on PO ära keelanud nii juutidele kui kristlastele
ja nüüd ka moslemitele.
Bahreini tööstus- ja turismiminister Rashid al-Zayani
ütles eelmine nädal,
et riik aktsepteerib Golani ja Läänekalda asunduste toodetel
märgistust Made in Israel.
Nii võttis Bahrein sarnase hoiaku USAga,
kes teatas paari nädala eest välisminister Pompeo vahendusel,
et Ühendriigid tunnustavad
asunduste ja Golani seaduslikku kuuluvust Iisraelile
ka seal valmistatud toodete osas.
Vaid ööpäev hiljem, Bahreini pealinnas Manamas peetud
islamiriikide koostööorgani kohtumise järel,
võttis Bahreini minister avalduse tagasi ja tõdes, et riik jääb siiski
mainitud kohtumisel vastu võetud varasema resolutsiooni juurde.
Ka Iisraelis on koroonaviiruse teine laine olnud üsna hävitav,
sest riigis on tuvastatud juba ligi 350 000 nakkusjuhtumit,
millest küll üle 90 % on olnud äärmiselt leebed
või neist on täielikult paranetud.
Koroonasse on siiski surnud juba üle 2900 inimese,
nii et taudist pole ka Iisraelis veel võitu saadud.
Siiski on riigis saadud häid tulemusi uue hapnikuraviga,
mis on olnud 97 % efektiivne alla 60-aastaste patsientide puhul.
Iisrael ootab esimesi vaktsiinilaste
Ameerika ravimifirmadelt Moderna ja Pfizer,
millelt eeldatakse ca 95-protsendilist tõhusust koroonaviiruse vastu.
Vaktsiinide heakskiidu eest vastutav Iisraeli ministeerium ja ravimiamet
uurivad veel vaktsiinide kõrvalmõjusid, enne kui annavad loa neid kasutada.
Terviseministeerium on valmis
vaktsineerima kuue nädala jooksul kaks miljonit inimest alates hetkest,
kui esimesed vaktsiinilastid käiku lastakse.
Järgmiseks suveks saabub Iisraeli vähemalt ca 4 miljonit vaktsiiniannust
ja siis oodatakse taudi üle ka võitu.
Hoolimata sellest,
et Saudi Araabia ja Iisrael on viimastel kuudel suhteid soojendanud
vastastikuse diplomaatilise tunnustamise suunas,
ei toeta seda mõtet tingimusteta kogu Saudi kuningakoda.
Üks tuntumaid ja mõjukamaid saudi printse, Turki bin Faisal,
süüdistas üsna otseselt Iisraeli välisministrit Gabi Ashkenazit
Manamas, Bahreinis peetud
strateegiliste suhete rahvusvahelisel seminaril.
Prints bin Faisali sõnul on Iisrael üks viimaseid koloniaalriike Lähis-Idas
ning ehitab Läänekaldal apartheidimüüre,
lammutab kodusid, kui pähe tuleb
ja teeb atentaate, kellele vajalikuks peab.
Iisraelil on vähemalt 200 tuumapead, jätkas prints bin Faisal,
ja mittejuutidest kodanikud ei omavat seaduse ees võrdseid õigusi.
Kui Iisrael tahab Saudi Araabiaga diplomaatilisi suhteid,
peavad nad aktsepteerima saudide 2002. a rahualgatuse,
mis tähendab täielikku taandumist 1967. a sõja eelsetesse piiridesse,
Jeruusalemma Palestiina pealinnana
ja õiglast kohtlemist kõigile Palestiina pagulastele.
Lähis-Ida ja Iisraeli ekspertide tõlgenduse järgi
poleks saudidel selliste nõudmiste järel enam vajadust
diplomaatiliste suhete loomiseks, sest need tähendaksid
iseseisva ja elujõulise juudiriigi eksistentsi lõppu.
Lähitulevik näitab, kui palju võimu prints bin Faisali avaldusel on.
Ta on olnud varem ka Saudi Araabia suursaadik USAs.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee